
	VIEŠINIMO LAIKRAŠČIUOSE PASLAUGOS



	1. Perkančioji organizacija (PO)



	1.1. Perkančioji organizacija:
	Valstybinė saugomų teritorijų tarnyba prie Aplinkos ministerijos (188724381)



	2. Pirkimo vykdytojas 



	2.1. Pirkimo procedūras vykdo:
	Perkančiosios organizacijos pirkimo organizatorius

	2.2. Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis, yra:
	Gamtos projektų valdymo skyriaus vyr. specialistė Kristina Malevskienė (tel. +370 659 88 125, el. paštas: kristina.malevskiene@vstt.lt).



	3. Pirkimo objektas



	3.1. Pirkimo objekto rūšis yra:
	Paslaugos.

	3.2. Pirkimo pavadinimas: 
	Viešinimo laikraščiuose paslaugos

	3.3. Ar pirkimas skaidomas į dalis

	Ne. 

	3.4. Ar Numatoma rengti susitikimą su tiekėjais dėl pirkimo dokumentų
	Ne.

	3.5. Ar Leidžiama apsilankyti paslaugų teikimo ar darbų atlikimo vietoje: 
	Netaikoma.

	3.6. Galimybė šifruoti teikiamus pasiūlymus
	Taip.

	3.7. Ar pirkimo organizatorius su tiekėjais gali derėtis dėl kainos ar kitų pasiūlymų sąlygų:
	Ne.

	3.8. Taikomi aplinkos apsaugos reikalavimai ir (arba) kriterijai ir jeigu taip, nurodoma kur nustatyta:
	Taip. Vadovaudamasis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“  4.4.3 papunkčiu, vykdo „žaliąjį“ pirkimą, nes perkamos paslaugos nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	3.9. Perkančiosios organizacijos sprendimas neatlikti pirkimo naudojantis centrinės perkančiosios organizacijos paslaugomis:
	Pirkimo objekto negalima įsigyti iš centrinės perkančiosios organizacijos.  Tokio pirkimo objekto cpo.lt kataloge nėra.

	3.10.  Taikomas BS 98 punkte nurodytas pasiūlymų vertinimo modelis (vertinamas tik galimo laimėtojo pasiūlymas): 
	Taip.



	4. Pasiūlymų pateikimas



	4.1. Pasiūlymų pateikimo terminas:
	2025 m. gegužės 15 d. 10:00 val.

	4.2. Paklausimų ir paaiškinimų pateikimo terminas:
	2025 m. gegužės 13 d. 10:00 val.

	4.3. Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip likus:
	1 darbo dienai iki pasiūlymų pateikimo termino pabaigos.



	5. Susipažinimas su pasiūlymais



	5.1. Susipažinimas su gautais pasiūlymais vyks:
	Vienoje procedūroje.

	5.2. Susipažinimo su pateiktais pasiūlymais terminas:
	2025 m. gegužės 15 d. 10:30 val.




	6. Pasiūlymų vertinimas



	6.1. Ekonomiškai naudingiausias pasiūlymas išrenkamas pagal
	Kainą.

	6.2. Pasiūlymo pateikimo reikalavimai
	Taikomas Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, 17.2 punkte nurodytas Fiksuoto įkainio kainodaros būdas.
Pasiūlymo formoje nurodytas preliminarus lyginamasis paslaugų kiekis bus naudojamas tik pasiūlymų vertinime ir nebus laikomas maksimaliu.




	7. Dalyvavimo pirkime sąlygos 



7.1. Dalyvavimo pirkime sąlygos:
	7.1.1. Pašalinimo pagrindai pirkime netaikomi ir netikrinami.  
	7.1.2. Kvalifikacijos reikalavimai pirkime nekeliami ir netaikomi.
	7.1.3. Kokybės vadybos sistemos ir (arba) aplinkos apsaugos vadybos sistemos standartai pirkime nekeliami ir netaikomi.

	8. Kainodara



	8.1. Kainodaros būdas: 
	Fiksuoto įkainio.

	8.2. Taisyklė:
	Pradinės sutarties vertė bus lygi maksimaliai pirkimui skirtai lėšų sumai be PVM pirkimo dokumentuose ir sutartyje nurodytų paslaugų, įsigijimui tiekėjo pasiūlyme nurodytais įkainiais be PVM.
	8.3. Pirkimui skirtos lėšos:
	Pasiūlymo formoje nurodytas preliminarus lyginamasis paslaugų kiekis bus naudojamas tik pasiūlymų vertinime ir nebus laikomas maksimaliu.
Maksimalios pirkimui skirtos lėšos pirkimo dokumentuose ir sutartyje nurodytų paslaugų įsigijimui tiekėjo pasiūlyme nurodytais įkainiais be PVM, perkančiosios organizacijos nustatytos prieš pradedant pirkimo procedūrą – 33 000 EUR be PVM,  39 930     Eur su  PVM.



	9. Pasiūlymo galiojimo užtikrinimas



	9.1. Pasiūlymo galiojimo užtikrinimo būdas ir dydis: 
	Netaikoma.



	10. Kiti pasiūlymo reikalavimai nenurodyti BS



10.1.	 Šiame pirkime EBVPD nenaudojamas.

	11. Sutarties projektas  



VIEŠINIMO  LAIKRAŠČIUOSE  PASLAUGŲ SUTARTIS 

2025 m.                       d. 
Vilnius

Mes,
Valstybinė saugomų teritorijų tarnyba prie Aplinkos ministerijos, įstaigos kodas 188724381, adresas – Antakalnio g. 25, 10312 Vilnius (toliau – Užsakovas), atstovaujama direktorės Agnės Jasinavičiūtės, veikiančios pagal Valstybinės saugomų teritorijų tarnybos prie Aplinkos ministerijos nuostatus, 
ir 
 Teikėjas..........., įmonės kodas ............, adresas –............................. ,  (toliau – Teikėjas), atstovaujama ........................., veikiančio pagal įmonės įstatus,

toliau kartu vadinamos Šalimis, o atskirai Šalimi, susitarėme ir sudarėme šią sutartį (toliau – Sutartis):

1. Bendrosios nuostatos

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse ir Lietuvos Respublikos viešųjų pirkimų įstatyme.
1.2. Sutartis sudaroma, vadovaujantis supaprastinto mažos vertės Valstybinės saugomų teritorijų tarnybos prie Aplinkos ministerijos viešojo pirkimo „Viešinimo laikraščiuose paslaugos“, vykdyto skelbiamos apklausos būdu CVPIS, rezultatais.
1.3. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais teisės aktais, pirkimo dokumentais su visais šių dokumentų priedais, Teikėjo pasiūlymu. 
[bookmark: _Ref237846703][bookmark: _Hlk82602693]1.4. Sutartį numatoma finansuoti Aplinkos apsaugos rėmimo programos ir Valstybės biudžeto lėšomis.

[bookmark: _Ref237857063]2. Sutarties objektas

[bookmark: _Ref237846708]2.1. Sutarties objektas – viešinimo nacionaliniame ir vietiniuose laikraščiuose paslaugos (toliau – Paslaugos). Paslaugų apimtys ir reikalavimai aprašyti techninėje specifikacijoje (Sutarties priedas Nr. 1). 
2.2. Šioje Sutartyje nustatytomis sąlygomis, Teikėjas įsipareigoja tinkamai, kokybiškai ir laiku suteikti, o Užsakovas priimti ir apmokėti už tinkamai ir kokybiškai suteiktas Paslaugas. 
2.3. Teikėjas prisiima visišką atsakomybę už teikiamas ir suteiktas Paslaugas.

3. Sutarties kaina

3.1. Paslaugų įkainiai pateikti Sutarties 2 priede. Sutarčiai taikomas fiksuoto įkainio apskaičiavimo būdas.
[bookmark: _Hlk195793652]3.2. Paslaugų maksimali kaina be PVM – 33000,00 Eur  ( __________), PVM – ______ (suma žodžiais ________________). Bendra kaina su PVM – __________ (suma žodžiais __________), (toliau – Kaina). Sutarties galiojimo laikotarpiu Užsakovas įsipareigoja stebėti, kad nebūtų pasiekta ir viršyta maksimali Sutarties kaina bei įsivertinti padidėjusį poreikį ir laiku inicijuoti atitinkamus Sutarties pakeitimus.
3.3. Teikėjui bus mokama už faktiškai suteiktas Paslaugas (paslaugų kiekius vienetais) pagal Sutarties 2 priede (Teikėjo pasiūlyme) nurodytus įkainius Sutarties 7 skyriuje nustatyta tvarka. 
3.4. Sutarties kaina/paslaugų kainos (įkainiai) Sutarties galiojimo laikotarpiu gali būti perskaičiuojama (-os) (didinama (-os) ar mažinama (-os):
3.4.1. pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų kainoms (įkainiams). Šalims raštu susitarus ir ne vėliau kaip iki paslaugų perdavimo-priėmimo akto pasirašymo dienos, perskaičiuojama tik ta Sutarties kainos dalis/paslaugų kainų (įkainių) dalis, kuriai/ioms turėjo įtakos PVM tarifas ir tik pasikeitusio mokesčio dydžiu. Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Teikėjas, kreipdamasis į Užsakovą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų kainoms (įkainiams). Užsakovas taip pat turi teisę inicijuoti Sutarties kainos/paslaugų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų kainos (įkainiai) bei šio perskaičiavimo įsigaliojimo sąlygos.
3.4.2. jeigu Valstybės duomenų agentūros (www.stat.gov.lt) skelbiamo Vartotojų kainų indekso (toliau – Indekso) padidėjimas arba sumažėjimas yra didesnis kaip 5 (penki) procentai lyginant su buvusiu Paslaugų teikėjo pasiūlymo pateikimo metu. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiavimas atliekamas po 6 (šešių) mėnesių, skaičiuojant nuo Paslaugų teikėjo pasiūlymo pateikimo dienos.
3.4.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
3.4.4. Perskaičiuotieji įkainiai taikomi paslaugoms suteiktoms po to, kai Šalys sudaro susitarimą dėl įkainių perskaičiavimo.
3.4.5. Nauji įkainiai apskaičiuojami pagal formulę:
a1=a+(k/100×a), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – Pagal Ūkio subjektams suteiktų paslaugų kainų indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
k =〖Ind〗_naujausias/〖Ind〗_pradžia ×100-100, (proc.), kur
Ind naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas indeksas;
Ind pradžia – laikotarpio pradžios datos (mėnesio) indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Pirkimo sutartis, pasiūlymo pateikimo termino datos mėnuo. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.4.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
3.4.7. Sutarties kainos/paslaugų kainų (įkainių) perskaičiavimas dėl kitų mokesčių pasikeitimo nebus atliekamas.
3.5. Paslaugų kaina, nurodyta 3.1 punkte yra galutinė ir apima visas tiesiogines ir netiesiogines Teikėjo išlaidas.
3.6. Paslaugų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.
3.7. Paslaugų kaina dėl bendro kainų lygio kitimo nebus perskaičiuojama, visą riziką dėl Paslaugų kainos padidėjimo prisiima Teikėjas.

4. Sutarties įvykdymo užtikrinimas

4.1. Nereikalaujamas.

5. Šalių teisės ir pareigos

5.1. Šalys Sutarties vykdymo metu privalo bendradarbiauti (kooperavimosi pareiga). Jeigu kyla kliūčių, trukdančių laiku ir kokybiškai įvykdyti Sutartį, kiekviena Sutarties Šalis privalo imtis visų nuo jos priklausančių protingų priemonių toms kliūtims pašalinti. Šalis, kuri šios pareigos neįvykdo, praranda teisę į nuostolių, padarytų dėl atitinkamų kliūčių nepašalinimo, atlyginimą.
5.2. Pagrindinės Sutarties Šalių teisės ir pareigos: 
5.2.1. Teikėjo pareigos:
5.2.1.1. Bendrosios Teikėjo pareigos:
5.2.1.1.1. tinkamai, kokybiškai ir laiku suteikti Paslaugas kaip tai numatyta Sutartyje, Techninėje specifikacijoje; 
5.2.1.1.2. vykdyti Užsakovo teisėtus nurodymus, susijusius su Sutarties vykdymu;
5.2.1.1.3. teikiant Paslaugas vadovautis šia Sutartimi, Technine specifikacija ir Lietuvos Respublikoje galiojančiais teisės aktais;
5.2.1.1.4. derinti visus savo veiksmus su Užsakovu, kuriuos, žodžiu / raštu/ el. paštu nurodo Užsakovas, pašalinti trūkumus ir ar pateiktas pastabas per su Užsakovu suderintą terminą savo lėšomis;
5.2.1.1.5. atlyginti nuostolius, jei Teikėjas ar jo darbuotojai nesilaikytų Lietuvos Respublikos įstatymų ir kitų teisės aktų ir dėl to Užsakovui būtų pateikti trečiųjų šalių pretenzijos, reikalavimai ar pradėti procesiniai veiksmai ar Užsakovas patirtų žalą;
5.2.1.1.6. visus dokumentus ir informaciją, gautą vykdant Sutartį, laikyti konfidencialia ir be išankstinio raštiško Užsakovo sutikimo neperduoti Užsakovo pateiktų dokumentų kitiems asmenims, ir neskelbti bei neatskleisti jokių Sutarties nuostatų, išskyrus atvejus, kai tai būtina vykdant Sutartį arba tai nustato teisės aktai;
5.2.1.1.7. nenaudoti Užsakovo pavadinimo ir Užsakovo naudojamų simbolių ar kitų ženklų jokioje reklamoje, leidiniuose ar kitur be išankstinio raštiško Užsakovo sutikimo;
5.2.1.1.8. atsakyti už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys; 
5.2.1.1.9. atlyginti nuostolius Užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekių ženklų naudojimo, susijusius su Teikėjo teikiamomis paslaugomis;
5.2.1.1.10. neatlygintinai perleisti Užsakovui autorines turtines teises į visą šios Sutarties pagrindu sukurtą objektą (toliau – Objektą), Sutarties 11.1. punkte nustatyta tvarka. Autorinės neturtinės teisės į sutarties objektą Užsakovui nėra perleidžiamos ir priklauso Teikėjui išimtine teise.
5.2.1.1.11. per 5 darbo dienas nuo sutarties pasirašymo dienos (jei bus pasitelkiami subteikėjai) pateikti Užsakovui subteikėjų, jų teikiamų paslaugų sąrašą, bei numatomų paslaugų dalį (procentais), kuriai ketinama pasitelkti subteikėjus. Sutarties vykdymo metu, keičiantis subteikėjų sąrašui, visi pakeitimai turi būti derinami su Užsakovu. Tik gavus Užsakovo pritarimą Paslaugos galės būti pardedamos teikti ar tęsiamos. Ši nuostata nekeičia Teikėjo atsakomybės dėl sutarties vykdymo.
5.2.1.1.12. Jei Teikėjo specialistai nemoka lietuvių kalbos, Teikėjas įsipareigoja vykdyti nuolatines vertimo žodžiu ir raštu paslaugas. Išlaidos vertimo paslaugoms turi būti įskaičiuotos į bendrą pasiūlymo kainą.
5.2.1.1.13. bendradarbiauti su Užsakovu bei jį konsultuoti su Sutarties objektu (Sutarties 2.1. punktas) susijusiais klausimais;
5.2.1.1.14. dalyvauti Užsakovo organizuojamuose susirinkimuose Paslaugų vykdymo metu (atsižvelgiant į Sutarties vykdymo specifiką). 
5.2.2. Specialiosios Teikėjo pareigos: 
5.2.2.1. pagal Užsakovo faktinį poreikį Sutartyje ir Sutarties priede nustatyta tvarka, sąlygomis ir terminais teikti Sutarties ir Sutarties priedo reikalavimus atitinkančias paslaugas nuo Sutarties įsigaliojimo dienos iki kol bus išnaudota Sutarties 3.2 punkte nurodyta kaina, bet ne ilgiau kaip Sutarties 6.2 punkte nurodytu laikotarpiu. 
5.2.2.2. Užsakovas neprivalo pirkti visų Paslaugų, jeigu jos nėra reikalingos, arba tampa nereikalingos, taip pat Užsakovas gali pirkti mažesnes Paslaugų apimtis, negu šioje Sutartyje nurodyta maksimali bendra Sutarties vertė (Sutarties 3.2. punktas), ir tai nėra laikoma Sutarties pažeidimu. 
5.2.2.3. be papildomo mokesčio suteikti Sutartyje nustatytus reikalavimus atitinkančias paslaugas nuo Užsakovo užsakymo ir reikalingų dokumentų pateikimo el. paštu arba raštu dienos, t. y. per 10 darbo dienų nuo duomenų (užsakymo) pateikimo patalpinti straipsnius viename iš nacionalinių ir viename iš vietinių laikraščių pagal suderintą savivaldybių sąrašą, laikantis Sutarties, Techninės specifikacijos (Sutarties priedas Nr.1) reikalavimų. 
5.2.2.4. per 3 darbo dienas po straipsnio patalpinimo spaudoje, pateikti Užsakovui straipsnio ištraukas iš laikraščio pdf ar jpg formatu.
5.2.2.5. per 5 darbo dienas pateikia Pirkėjui Paslaugų priėmimo-perdavimo aktą apie paskelbtus skelbimus nacionaliniuose ir vietiniuose laikraščiuose. 
5.2.2.6. turėti galiojančius leidimus, licencijas ar kitus dokumentus suteikiančius teisę imtis atitinkamos veiklos ar vykdyti pareigas.
5.2.2.7. Teikėjas turi kitas Sutartyje, Techninėje specifikacijoje bei Lietuvos Respublikoje galiojančiuose teisės aktuose numatytas pareigas. 
5.3. Teikėjas turi teisę:
5.3.1. Sutartyje nustatytu laiku gauti apmokėjimą už tinkamai, kokybiškai ir laiku suteiktas Paslaugas;
5.3.2. Gauti visą informaciją, dokumentus, susijusius su Sutarties vykdymu;
5.3.3. Teikėjas turi kitas šioje Sutartyje, Techninėje specifikacijoje ir Lietuvos Respublikoje galiojančiose teisės aktuose numatytas teises.
5.4. Užsakovo pareigos:
[bookmark: _Hlk100156040]5.4.1. per 10 darbo dienų nuo Teikėjo pateikto reikalingų dokumentų sąrašo pateikimo dienos, suteikti Teikėjui visą turimą informaciją ir (arba) dokumentus, kurie gali būti reikalingi Sutarčiai vykdyti. Sutarties vykdymo laikotarpio pabaigoje visi dokumentai grąžinami Užsakovui. Dokumentų perdavimas įforminamas perdavimo aktu;
5.4.2. bendradarbiauti su Teikėju ir suteikti jam visą Sutarties vykdymui reikalingą informaciją, kurios pastarasis pagrįstai paprašo;
5.4.3. pateikti papildomus dokumentus ar instrukcijas, jei tai būtina tinkamam ir savalaikiam Sutarties įvykdymui ir/ar jos trūkumų pašalinimui; 
5.4.4. nedelsiant, bet ne vėliau, kaip per 3 (tris) darbo dienas nuo aplinkybių, galinčių trukdyti tinkamai įvykdyti įsipareigojimus pagal Sutartį, atsiradimo momento informuoti Teikėją apie tokių aplinkybių atsiradimą;
5.4.5. jeigu Teikėjas vykdydamas Sutartį nukrypsta nuo Sutarties sąlygų, nedelsiant raštu apie tai pranešti Teikėjui; 
5.4.6. tikrinti ir tvirtinti Teikėjo pateiktus Paslaugų priėmimo-perdavimo aktus bei sąskaitas faktūras;
5.4.7. Sutartyje nustatyta tvarka apmokėti už tinkamai, kokybiškai ir laiku suteiktas Paslaugas.
5.5. Užsakovas turi teisę:
5.5.1. duoti Teikėjui nurodymus, kad būtų tinkamai, kokybiškai ir laiku įvykdyta Sutartis;
5.5.2. gauti visą informaciją, dokumentus, susijusius su Sutarties vykdymu;
5.5.3. nemokėti Teikėjui už netinkamai, nekokybiškai ir ne laiku suteiktas Paslaugas ar jų dalį;
5.5.4. esant pagrindui, išieškoti baudas, delspinigius bei kitus mokėjimus;
5.5.5. į jam padarytų nuostolių atlyginimą; 
5.5.6. Užsakovas turi kitas Sutartyje bei Lietuvos Respublikoje galiojančiuose teisės aktuose numatytas teises ir pareigas. 

6. Sutarties galiojimas, vykdymas, vykdymo terminai
[bookmark: _Hlk24612561]6.1. Sutartis įsigalioja nuo momento, kai Šalys ją pasirašo. Sutartis galioja iki visiško Sutartyje numatytų įsipareigojimų įvykdymo, arba ji nutraukiama teismo sprendimu ar Lietuvos Respublikoje galiojančiuose teisės aktuose ar šioje Sutartyje nustatytais atvejais.
[bookmark: _Hlk13146634]6.2. Paslaugų teikimo laikotarpis 12 mėnesių. Šis terminas skaičiuojamas nuo Sutarties įsigaliojimo momento (Sutarties 6.1. punktas). 
6.2.1. Paslaugos teikiamos Sutarties 6.2. punkte numatytu laikotarpiu pagal Užsakovo užsakymus laikantis Sutarties 5.2.2.3. papunkčio ir Techninėje specifikacijoje nustatytų terminų ir reikalavimų. 
6.3. Teikėjas turi teikti Paslaugas laikydamasis terminų, nurodytų Sutartyje, Techninėje specifikacijoje. 
6.4. Jei bet kuri šios Sutarties nuostata tampa ar pripažįstama visiškai ar iš dalies negaliojanti, tai neturi įtakos kitų Sutarties nuostatų galiojimui.
6.5. Sutarties galiojimo termino pabaiga neatleidžia Šalių nuo civilinės atsakomybės už Sutarties pažeidimą.

7. Atsiskaitymų ir mokėjimų tvarka

7.1. Avansinis mokėjimas nenumatytas.
7.2. Už tinkamai, kokybiškai ir laiku suteiktas Paslaugas ar jų dalį, Užsakovas atsiskaito su Teikėju mokėjimo pavedimu į Teikėjo šioje Sutartyje nurodytą banko sąskaitą. Teikėjas privalo raštu informuoti Užsakovą apie banko sąskaitos pakeitimus. Mokėjimai atliekami eurais. Apmokėjimas laikomas įvykdytu, kai pinigai patenka į Teikėjo nurodytą sąskaitą.
7.3. Teikėjui suteikus Paslaugas ir pateikus Paslaugų priėmimo-perdavimo aktą ir sąskaitą faktūrą, o Užsakovo atstovui patvirtinus šių Paslaugų suteikimo aktą (2 egzempliorius) ir sąskaitą faktūrą, Užsakovas atsiskaito už šias paslaugas Sutarties 7.5. punkte nustatyta tvarka.
7.4. Už suteiktas Paslaugas (jų dalį) gali būti atliekami tarpiniai mokėjimai. Tarpinių mokėjimų dydis yra proporcingas suteiktų paslaugų vertei. 
7.4.1. Tarpiniai mokėjimai atliekami tokia tvarka: 
7.4.1.2. Už konkretų (faktinį) suteiktų paslaugų kiekį atsiskaitoma Teikėjo pasiūlyto įkainiu (-iais), nurodytais Sutarties 2 priede. 
[bookmark: _Hlk24613107][bookmark: _Hlk24612725]7.5. Atsižvelgiant į Sutarties pobūdį ir ypatumus, Šalys susitaria, kad už suteiktas Paslaugas Užsakovas sumoka Teikėjui per 30 (trisdešimt) kalendorinių dienų nuo dienos, kai Užsakovas pasirašo priėmimo-perdavimo aktą ir gauna PVM sąskaitą faktūrą arba lygiavertį dokumentą. 
7.5.1. Užsakovo atstovas per 10 darbo dienų nuo Teikėjo pranešimo apie Sutarties įvykdymą gavimo dienos patikrina ir įsitikina, kad suteiktos Paslaugos atitinka Sutartyje nustatytas sąlygas bei kokybės reikalavimus keliamus Paslaugų atlikimui, ar nepažeistos kitos Sutartyje nustatytos sąlygos ir prievolės yra įvykdytos tinkamai. Jeigu užsakovo atstovas neturi pretenzijų dėl suteiktų paslaugų, pasirašo priėmimo-perdavimo aktą;
7.5.2. jei Užsakovo atstovas per 10 darbo dienų nustato, kad suteiktos Paslaugos neatitinka kokybės reikalavimų, taip pat Sutartyje nustatytų sąlygų, priėmimo-perdavimo akto nepasirašo ir raštu reikalauja per Užsakovo nustatytą terminą ištaisyti suteiktų paslaugų trūkumus.
[bookmark: _Hlk26260501]7.6.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti pasirinktomis priemonėmis;
7.6.2. Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudojantis informacinės sistemos SABIS priemonėmis. 
7.6.3. Užsakovas  elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Tiekėjo bendravimas ir keitimasis informacija naudojantis SABIS. 
7.6.4. Teikėjui nepateikus sąskaitos faktūros nurodytomis elektroninėmis priemonėmis, Užsakovas turi teisę nevykdyti mokėjimo.
[bookmark: _Hlk501707261]7.7. Užsakovas numato tiesioginio atsiskaitymo galimybę su Sutartyje nurodytais subteikėjais tokiomis sąlygomis:
7.7.1. sudarius Sutartį, Teikėjas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subteikėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Teikėjas informuotų apie minėtos informacijos pasikeitimus Sutarties vykdymo metu, taip pat apie naujus subteikėjus, kuriuos jis ketina pasitelkti vėliau;
7.7.2. Užsakovas ne vėliau kaip per 3 (tris) darbo dienas nuo Sutarties 7.7.1 punkte nurodytos informacijos gavimo dienos raštu informuoja subteikėjus apie tiesioginio atsiskaitymo galimybę;
7.7.3. subteikėjas norėdamas pasinaudoti tokia galimybe, raštu pateikia prašymą Užsakovui. Kai subteikėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Teikėjo ir šio subteikėjo, kurioje aprašoma tiesioginio atsiskaitymo su subteikėju tvarka, atsižvelgiant į Sutartyje ir subteikimo sutartyje (sudarytoje tarp Teikėjo ir subteikėjo) nustatytus reikalavimus. Trišalėje sutartyje atsiskaitymo su subteikėju tvarka bus nustatoma vadovaujantis šioje Sutartyje numatyta atsiskaitymo tvarka;
7.7.4. Teikėjas turi teisę prieštarauti nepagrįstiems mokėjimams subteikėjui, pateikdamas Užsakovui ir subteikėjui raštišką tokio prieštaravimo pagrindimą;
7.7.5. tiesioginio atsiskaitymo su subteikėjais galimybė nekeičia Teikėjo atsakomybės dėl Sutarties įvykdymo.

8. Sutarties dokumentų keitimo įforminimas. 

8.1. Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymo 89 straipsnio nuostatas.
8.2. Susitarimai dėl Sutarties pratęsimo turi būti įforminami raštu, pagrįsti dokumentais, šalių suderinti ir laikomi sudėtine Sutarties dalimi.
8.3. Jei pasikeičia Šalies adresas, banko sąskaitų rekvizitai, juridinio asmens ar PVM mokėtojo kodai, už Sutarties vykdymą atsakingas asmuo ir/ar kiti duomenys, tokia Šalis turi informuoti kitą Šalį raštu pranešdama ne vėliau, kaip per 3 (tris) darbo dienas nuo jų pasikeitimo momento. Jei Šalis nesilaiko šių reikalavimų, jai tenka su informacijos apie pasikeitusius duomenis nepateikimu susijusių neigiamų padarinių pasekmės. 

9. Subteikėjų keitimo ir naujų subteikėjų pasitelkimo tvarka

9.1. Sutarties įgyvendinimo metu Teikėjas, norėdamas pakeisti subteikėją kitu subteikėju, turi pateikti Užsakovui rašytinį prašymą, nurodydamas tokio keitimo priežastis ir turi gauti Užsakovo raštišką sutikimą. Subteikėjai keičiami atitinkančiais konkurso sąlygose subteikėjams keliamiems kvalifikacijos reikalavimams (jeigu buvo keliami), jei: 
9.1.1. subteikėjas netinkamai vykdo ar atsisako vykdyti įsipareigojimus Teikėjui (Užsakovas, gavęs informaciją apie netinkamą paslaugų vykdymą, tai pat turi teisę pareikalauti Teikėjo pakeisti subteikėją);
9.1.2. Sutarties vykdymo metu nustojo galioti subteikėjo kvalifikaciją įrodantys dokumentai ir subteikėjas nepratęsė jų galiojimo;
9.1.3. subteikėjui bankrutavus, ar nutraukus veiklą, dėl kurios Teikėjas jį buvo pasitelkęs visoms ar daliai Sutartyje numatytų Paslaugų atlikimui.
9.2. Jei vykdant Sutartį paaiškėja, kad Teikėjui trūksta pajėgumų tinkamai ir laiku įvykdyti Sutartį ar suteikti konkrečią Paslaugą, Teikėjas gali pasitelkti papildomus subteikėjus. Subteikėjas turi pateikti Užsakovui rašytinį prašymą pasitelkti naują subteikėją, nurodydamas priežastis ir konkrečias Paslaugas, kurias atliks naujas subteikėjas bei turi gauti Užsakovo raštišką sutikimą.
9.3. Teikėjas privalo užtikrinti, kad pasitelktų subteikėjų darbuotojai vykdytų Sutartyje Užsakovo numatytus reikalavimus, taikomus Teikėjų darbuotojams, ir atsakyti už subteikėjų darbuotojų veiksmus ar neveikimą, lemiantį Sutartyje numatytų įsipareigojimų nevykdymą.
9.4. Užsakovui reikalaujant, Teikėjas per 3 (tris) darbo dienas pateikia sutartis, sudarytas su Sutartyje nurodytais subteikėjais.

10. Informacijos naudojimas ir konfidencialumas

10.1. Šalys laiko Sutartyje nurodytą informaciją paslaptyje ir be išankstinio raštiško kitos Šalies sutikimo negali atskleisti jokiam kitam asmeniui, išskyrus asmenis, Šalių paskirtus vykdyti Sutartį. Sutarties turinys tokiems asmenims atskleidžiamas tik tiek, kiek to reikia Sutarties vykdymo tikslais. Be raštiško Užsakovo sutikimo Teikėjas negali pasinaudoti jokiais dokumentais ar informacija, išskyrus šios Sutarties vykdymo tikslus bei kai to reikalauja Lietuvos Respublikoje galiojantys teisės aktai.
10.2. Sutarties 10.1 punkte įtvirtinta nuostata galioja trejus metus po šios Sutarties nutraukimo ar pasibaigimo.
10.3. Kiekviena Šalis įsipareigoja išsaugoti visos iš kitos Šalies gautos informacijos, kuri, atsižvelgiant į Lietuvos Respublikos įstatymus, yra įslaptinta ar sudaro komercinę paslaptį, slaptumą ir taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus bei kai to reikalauja Lietuvos Respublikoje galiojantys teisės aktai. Esant pagrįstoms priežastims, Šalys turi teisę reikalauti, kad Šalies personalas, dalyvaujantis Sutarties vykdyme, pasirašytų atskirą konfidencialumo pasižadėjimą. Šalys privalo užtikrinti, kad visi darbuotojai, susiję su sutarties vykdymu laikytųsi šio punkto reikalavimų. 
10.4. Valstybės, tarnybos ar komercinės paslapties neatskleidimo įsipareigojimas netaikomas viešai ar kitokiu būdu paskelbtai informacijai arba informacijai, kurią kita Šalis yra teisėtai gavusi ne iš kitos Sutarties Šalies, taip pat informacijai, kuri yra vieša pagal Lietuvos Respublikos įstatymus. Taip pat šis įsipareigojimas yra netaikomas, kai Lietuvos Respublikos teisės aktų nustatyta tvarka informacijos apie pirkimą (taip pat ir Sutartį) pareikalauja teisėsaugos, kontrolės ir kitos institucijos.
10.5. Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercines paslaptis bei duomenų apsaugą. 

11. Autorinių teisių perleidimas

11.1. Sutarties pagrindu atsiradusias autorių turtines teises (teisė viešai rodyti, skelbti, publikuoti, perdirbti, atgaminti bet kokia forma ir būdu) į Sutarties objektą, nurodytą Sutarties 2.1. punkte, ir su juo susijusius intelektualinės veiklos rezultatus, Teikėjas neatlygintinai perduoda Užsakovui. Teikėjui ir Užsakovui pasirašius galutinį Paslaugų priėmimo-perdavimo aktą, laikoma, kad Teikėjas perleido visas turtines teises. 
11.2. Nesant Teikėjo autorinių ar kitų intelektinės nuosavybės teisių apribojimo, Užsakovas gali laisvai viešai rodyti, skelbti, publikuoti, perdirbti, atgaminti bet kokia forma ir būdu neribotą laikotarpį bet kokiais tikslais, išskyrus komercinius tikslus. 

12. Teisių ir pareigų perleidimas

12.1. Nė viena Šalis neturi teisės perleisti visų arba dalies teisių ir/ar pareigų pagal šią Sutartį jokiam trečiajam asmeniui be išankstinio kitos Šalies sutikimo.
12.2. Užsakovui turi būti nedelsiant pranešta apie bet kokius esminius Teikėjo asmens (pvz. restruktūrizacija, veiklos sustabdymas, panaikinimas ir pan.) pasikeitimus, patvirtinant, kad prielaidos, būtinos Sutarčiai įvykdyti, nenustojo galioti. 
12.3. Tretieji asmenys, kurie yra Teikėjo teisių perėmėjai, privalo atitikti kvalifikacijos reikalavimus, reikalingus Paslaugoms teikti.

13. Šalių atsakomybė

13.1. Šalys neatšaukiamai pripažįsta, kad Sutartyje numatyti netesybų dydžiai, jų sumokėjimo tvarka yra teisingi, ekonomiškai įvertinti. 
13.2. Už netinkamą savo pareigų ir prisiimtų įsipareigojimų vykdymą Teikėjas moka Užsakovui netesybas. Jei Teikėjas dėl savo kaltės neįvykdo Sutartinių įsipareigojimų per 5.2.2.3. papunktyje ir Techninėje specifikacijoje nustatytus terminus, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,1 % (vienos dešimtosios proc.) delspinigius nuo Bendros Sutarties kainos be PVM (nurodytos Sutarties 3.2. punkte) už kiekvieną termino praleidimo dieną iki visiško įsipareigojimų įvykdymo. 
13.2.1. Sutarties 13.2. papunktyje nustatyti delspinigiai taip pat pradedami skaičiuoti, jeigu Teikėjas per Užsakovo nustatytą terminą neištaiso suteiktų paslaugų trūkumų. 
13.3. Jei sutartiniai įsipareigojimai dėl Teikėjo kaltės neįvykdomi ilgiau nei 30 (trisdešimt) dienų nuo Sutarties 5.2.2.3. papunktyje ir Techninėje specifikacijoje nustatytų terminų, arba Teikėjas atsisako teikti Paslaugas Sutarties vykdymo metu arba Sutartis nutraukiama dėl Teikėjo kaltės padaryto esminio Sutarties pažeidimo, vadovaujantis CK 6.217 straipsnio ir Sutarties nuostatomis, Teikėjas privalo sumokėti Užsakovui 10 (dešimt) proc. bendros Sutarties kainos be PVM (nurodytos Sutarties 3.1. punkte) dydžio baudą. Bauda skiriama už kiekvieną Sutartinės prievolės neįvykdymo atvejį atskirai. 
13.3.1. Sutarties 13.3. papunktyje nustatyta bauda taip pat taikoma, jeigu Teikėjas per daugiau nei 30 (trisdešimt) dienų nuo Užsakovo nustatyto termino pabaigos (trūkumams ištaisyti) neištaiso suteiktų paslaugų trūkumų. 
13.3.1. Baudos apima Sutarties 13.2., 13.2.1. punktuose nurodytus delspinigius, paskaičiuotus iki baudos paskaičiavimo dienos.
13.4. Delspinigius, baudą Teikėjas privalo sumokėti per 5 (penkias) darbo dienas, nuo Užsakovo pranešimo apie paskirtą baudą (priskaičiuotus delspinigius) gavimo dienos. Baudos, delspinigių sumokėjimas neatleidžia Teikėjo nuo Sutarties įsipareigojimų vykdymo, išskyrus sutarties nutraukimo atvejį. 
13.5. Teikėjui pažeidus Sutartyje nustatytus terminus, Užsakovas:
13.5.1. turi teisę išieškoti delspinigių sumas; 
13.5.2. reikalauti sumokėti baudą; 
13.5.3. gali nutraukti Sutartį – šiuo atveju Teikėjui nepriklauso jokia kompensacija; 
13.6. Teikėjas privalo atlyginti dėl jo kaltės Užsakovo patirtus nuostolius ir papildomas išlaidas.
13.7. Jei Užsakovas dėl savo kaltės neatlieka apmokėjimo Sutartyje nurodytais terminais, Teikėjui raštu pareikalavus, Užsakovas moka Teikėjui 0,1 % (vienos dešimtosios proc.) delspinigius nuo Bendros Sutarties kainos be PVM (nurodytos Sutarties 3.2. punkte) už kiekvieną uždelstą dieną.
13.8. Jei kuri nors Sutarties Šalis nevykdo arba netinkamai vykdo savo įsipareigojimus pagal Sutartį, tai laikoma Sutarties pažeidimu.
13.9. Vienai kuriai nors Sutarties Šaliai pažeidus Sutartį, nukentėjusioji Šalis turi teisę:
13.9.1. reikalauti Sutartį pažeidusios Šalies vykdyti sutartinius įsipareigojimus;
13.9.2. reikalauti atlyginti nuostolius;
13.9.3. reikalauti sumokėti Sutartyje numatytus delspinigius, baudą;
13.9.4. nutraukti Sutartį, jei tai yra esminis Sutarties pažeidimas;
13.9.5. taikyti kitus Lietuvos Respublikos teisės aktų nustatytus gynimo būdus. 
13.10. Užsakovas turi teisę reikalauti Teikėjo sumokėti delspinigius ir (ar) baudą, numatytus Sutartyje, taip pat priskaičiuotų delspinigių ir (ar) baudos sumos dydžiu mažinti savo piniginę prievolę Teikėjui pagal Sutartį.

14. Sutarties nutraukimas 

14.1. Jei viena iš Šalių nevykdo sutartinių įsipareigojimų ir tai yra esminis sutarties pažeidimas, kita Šalis gali vienašališkai nutraukti Sutartį, įspėjusi kitą Šalį raštu prieš 14 (keturiolika) darbo dienų ir pateikusi pagrįstus motyvus. Esminis sutarties pažeidimas suprantamas pagal CK 6.217 straipsnio 2 dalies kriterijus, ir pagal sutartį (kai šalys susitaria, ką laikys esminiu Sutarties pažeidimu). Šalys susitaria, kad esminiu sutarties pažeidimu pagal Sutartį laikomi: 
14.1.1. kai Teikėjas vėluoja įvykdyti savo sutartinius įsipareigojimus ir, Užsakovui įvertinus, kad iki galutinio Sutarties termino pabaigos Sutartis visa apimtimi nebus įvykdyta;
14.1.2. kai Teikėjas ilgiau nei 30 (trisdešimt) dienų vėluoja suteikti Paslaugas per Sutartyje numatytus terminus; 
14.1.3. Paslaugos netinkamos kokybės, t. y. suteiktos Paslaugos neatitinka Sutarties reikalavimų, kai Paslaugų trūkumai neištaisomi per Užsakovo nustatytą terminą;
14.1.4. Paslaugos/jų dalis nesuteiktos ar suteiktos netinkamai ir trūkumai neištaisyti iki nustatyto termino pabaigos.
14.2. Sutartis gali būti nutraukta Užsakovo iniciatyva, įspėjus Teikėją prieš 14 (keturiolika) darbo dienų:
14.2.1. jei bus nutrauktas finansavimas Aplinkos apsaugos rėmimo programai Sutartyje numatytoms veikloms;
[bookmark: _Hlk517335532]14.2.2. kai Teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
14.2.3. jei Teikėjas pats ar kiti ūkio subjektai, kurių pajėgumais jis remiasi, neatsižvelgiant į tai, koks teisinis ryšys sieja Teikėją ir ūkio subjektą, taip pat, Teikėjo personalas, neturi sutartinių įsipareigojimų įvykdymui reikalingų teisės aktų nustatyta tvarka išduotų galiojančių leidimų, licencijų, kvalifikacijos dokumentų, suteikiančių teisę jiems imtis atitinkamos veiklos ar eiti pareigas;
14.2.4. jei pasikeis Specialiųjų žemės naudojimo sąlygų įstatymas ir nebeliks poreikio viešinti nacionaliniuose ir rajoniniuose laikraščiuose. 
14.3. Sutartis gali būti nutraukta abiejų Šalių raštišku susitarimu: 
14.3.1. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties neįvykdymo bei netesybas;
14.3.2. kai nutraukiama Sutartis, Užsakovas, dalyvaujant Teikėjui ar jo atstovams, inventorizuoja suteiktas Paslaugas ir parengia jų aprašą. Taip pat parengiama ataskaita apie Sutarties nutraukimo dieną esančius Šalių įsiskolinimus. 
14.4. Sutarties nutraukimo atveju Teikėjas prisiima atsakomybę už tas Paslaugas, kurias atliko jis (ar jo pasitelkti partneriai ir/ar subteikėjai). 

15. Nenugalima jėga

15.1 Nei viena Sutarties Šalis nėra laikoma pažeidusia Sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. 
15.2. Atsiradus nenugalimai jėgai arba esant kitoms aplinkybėms, kurios nepriklauso nuo Šalių valios, pagal Lietuvos Respublikos Civilinio kodekso 6.212 str. ir 6.253 str., Šalis, kuri dėl nenugalimos jėgos negali vykdyti prisiimtų įsipareigojimų privalo nedelsdama, bet ne vėliau kaip per 3 (tris) darbo dienas apie tai informuoti raštu kitą Šalį. Jei Šalis neinformuos kitos Šalies, bus laikoma, kad tokių aplinkybių nebuvo. Esant tokioms aplinkybėms, šios Sutarties vykdymo terminas pratęsiamas tiek, kiek tęsiasi šios aplinkybės. Šalis pranešime apie nenugalimos jėgos aplinkybes turi pateikti įrodymus, kad ji ėmėsi visų pagristų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Nedelsdama, bet ne vėliau kaip per 3 (tris) darbo dienas nuo įsipareigojimų nevykdymo pagrindo išnykimo, Šalis raštu informuoja kitą Šalį apie įsipareigojimų nevykdymo pagrindo išnykimą.

16. Ginčų sprendimas

16.1. Ginčai tarp Sutarties Šalių sprendžiami draugišku tarpusavio susitarimu ar derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.

17. Baigiamosios nuostatos

17.1. Visi Sutartyje neaptarti klausimai sprendžiami vadovaujantis Lietuvos Respublikoje galiojančiais teisės aktais. 
[bookmark: _Hlk97807691]17.2. Sutartis sudaryta lietuvių kalba, sudarant elektroninį dokumentą. 
[bookmark: _Hlk97807744]17.3. Sutartis, jos pakeitimai ir papildymai pasirašomi elektroniniu parašu. 
17.4. Visi susirašinėjimai vykdomi elektroniniu paštu, ar kitomis elektroninėmis priemonėmis. Teikėjo ir Užsakovo siunčiami raštai ar kiti dokumentai sutarties vykdymo metu pasirašomi tik elektroniniais parašais. 
17.4.1. Teikėjui Sutarties vykdymo metu pateikus laiškus kitu būdu nei, kad nurodyta Sutarties 17.4. punkte, ar pateikus raštus, kitus dokumentus pasirašytus ne elektroniniu parašu, tokie laiškai ir dokumentai bus laikomi neįteiktais. 
17.5. Sutarties Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė. 
17.6. Visi Sutarties priedai yra neatskiriama šios Sutarties dalis. Sutarties pakeitimai ir papildymai, paslaugų priėmimo- perdavimo aktai galioja tik tuomet, jei yra patvirtinti visų Sutarties Šalių parašais. 
[bookmark: _Hlk111108893]17.7. Sutarties vykdymui nurodomi šie Užsakovo ir Teikėjo kontaktiniai asmenys. 

	
	Užsakovo kontaktinis asmuo (asmenys)
	Teikėjo kontaktinis asmuo (asmenys)

	Vardas, pavardė
	Pagrindinis asmuo, atsakingas už sutarties vykdymą ir ryšiams su Paslaugų teikėju palaikyti – 
	Kontaktinis asmuo, atsakingas už sutarties vykdymą ir ryšiams su Užsakovu palaikyti - 


	Pašto adresas 
	Antakalnio g. 25, Vilnius
	

	El. paštas
	
	

	Telefonas
	
	

	Vardas, pavardė
	Papildomas asmuo, atsakingas už sutarties vykdymą ir ryšiams su Teikėju palaikyti – 

	

	El. paštas
	
	

	Telefonas
	
	

	Vardas, pavardė
	Asmuo, atsakingas už Sutarties ir jos 
pakeitimų paskelbimą – 
	

	El. paštas
	
	

	Telefonas
	
	


17.8. Prie Sutarties pridedami šie priedai: 
1 priedas – Techninė specifikacija, 3 lapai; 
2 priedas – Teikėjo pasiūlymas, ... lapai.

18. Šalių rekvizitai

	Užsakovas:
Valstybinė saugomų teritorijų tarnyba prie 
Aplinkos ministerijos
	Teikėjas:

